《晁之道促装帖赞》
宋代·岳珂

仕以行义，有时乎为贫也。
兄弟之间，情事贵乎真也。
公起异科，事不患不伸也。
囊封叩阍，因以警夫君也。
忠既弗售，反以痼终身也。
扶持之难，曷敢尤夫人也。
今观斯帖，凛处其若存也。
於虖文元，有以教子孙也。
德之不孤，吾知必有邻也。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。